VW ID. 2all – Er den både billigere og bedre end ID.3?

Den har længere rækkevidde end ID.3. Den har hurtigere opladning end ID.3. Den har flere hestekræfter end ID.3. Og så kommer den nye ID. 2all til at koste fra bare 190.000 kroner. Noget tyder på, at ID.2 kan blive Volkswagen første folkelige elektriske folkevogn.

iNPUT var med, da Volkswagen præsenterede konceptbilen i Hamborg og her lagde tyskerne stor vægt på, at de vil “tilbage til rødderne”. Det ses tydeligt i designet, der nærmest er lidt bagstræberisk. Af en konceptbil at være, er den endog temmelig konservativ. Den ligner umiskendeligt en Golf eller en Polo.

Til gengæld virker Volkswagen til at give den lidt ekstra gas, når det kommer til de tekniske specifikationer. I hvert fald i forhold til den nye ID.3, der blev præsenteret i sidste måned.

Den har nemlig både længere rækkevidde, stærkere motor og højere ladeeffekt end den nye ID.3. Selv om startprisen kommer til at ligge mere end 100.000 kroner lavere.

Følg med i videoen øverst, hvor vi tager vi et nærmere kig på ID. 2all – både ud- og indvendigt.

VW ID. 2all – Er den både billigere og bedre end ID.3?